Terasetootja ja naftakontserni ning sakslaste RTLi kuulumine omanikeringi on sellele  telekanalile andnud ajakirjanduslikus mõttes mõnevõrra vabamad käed. Siin näeb vähem Putinit-Medvedjevit ehk võimu, rohkem tegelikku elu. Muide, just selle kanali ajakirjanikke ei lubanud 2007. aasta aprillisündmuste aegu Eesti Moskva saatkonda blokeerinud "našistid" minna Eesti viisa järele. Ju oli põhjust. Suurim häda Ren TVga on see, et vähemalt Eestis näidatavas versioonis on uudistesaade üldjuhul päris öösse nihutatud, mistõttu nõuab tõsist kannatust, et end uudistenäljas niikaua ärkvel hoida.